Իմ հարցին, թե ի՞նչ չափանիշներով են առաջնորդվում որդեգրողին նախապատվություն տալու հարցում, տիկին Հայրապետյանն ասաց, որ հաշվի է առնվում ամեն ինչ՝ սկսած նյութական-սոցիալական վիճակից, մինչև փսիխո-հոգեբանականը: Իսկ սեռական փոքրամասնություն կազմող մեր հայրենակիցներն ընդհանրապես կարող են չդիմել որդեգրելու համար. «Չնայած մեր օրենսդրությամբ դա չի մերժվում, քանի որ եվրաինտեգրման գործընթացը պահանջում է մարդու իրավունքները ՀՀ-ում համապատասխանեցնել միջազգային նորմերին, սակայն կա ներքին պայմանավորվածություն, ըստ որի՝ նույնասեռական քաղաքացու որդեգրման խնդրանքը մերժում են, ելնելով ազգային արժեքների պահպանումից»: